text: Боевски скаран с дъщеря си - Клюки - Stars.bg
  През октомври 2011-а Сара бе задържана заедно с баща си на летището в Сао Пауло с 9 килограма кокаин, скрити в куфарите й. Тъй като младата тенисистка бе малолетна, тя не бе арестувана от ченгета, а само разпитана и освободена. Въпреки това шокът от задържането все още не може да бъде преодолян от тийнейджърката.
  "Сара не иска даже да погледне баща си. Тя не е знаела, че той пренася кокаин в куфарите й. Мислела си е, че Гълъбин я придружава на тенис турнира в Бразилия, тъй като държи на нейната спортна кариера", коментират приятелки на 16-годишното момиче.
  След кокаиновата афера Сара прекрати обещаващата си тенис кариера и посегна към дрогата. Месеци след зрелищния арест на баща си в Сао Пауло тя изпадна в тежко състояние, след като се предозира с наркотици.
  Наложи се лекари от Бърза помощ да я свестяват в дома и в столичния квартал "Борово". Тогава майката на Сара оправда детето си, като обясни на медиите, че Сара е злоупотребила с хранителни добавки, които явно не са били качествени.
  Близки до семейство Боевски разкриват, че дъщерята на Гълъбин все още не е преодоляла срамната сага с татко си и че посещава психолог, за да се отърси от напрежението. В първите месеци след задържането на баща си тя заеквала. Сара била толкова ядосана и бясна на Гълъбин, че даже отказала да отлети с майка си за Бразилия, за да свидетелства в полза на татко си пред съда. Вместо това адвокати написали от нейно име обяснения с придружена към тях клетвена декларация, която тя подписала.
  Докато щангистът трафикант лежал в затвора в Южна Америка, Сара нито един път не говорила с него по телефона. След като Гълъбин бе освободен предсрочно, той опитал да оправи отношенията с дъщеря си - засега неуспешно.
  "Тя не разговаря с него, подминава го като пътен знак.
  Даже искаше да напусне семейния апартамент в квартал "Борово" и да живее при баба си в Кнежа", споделят приятелки на Сара. Момичето все още ходело на тренировки по тенис, но не се явявало на турнири и формата й рязко се влошила.
  "Сара е споделяла, че никога няма да прости на баща си, който й съсипа живота. Сега навсякъде по света ще я гледат подозрително по летищата и ще й ровят багажа, все едно, че е най-големият престъпник. Тя също има доживотна забрана да влиза в Бразилия", казват запознати.